ઘમંડી યુવાન મનોમન વિચારે છે – હે પામર સ્ત્રી, તું મને વાટ જોવા માટે કઈ હેસિયતથી કહે છે? તને હજી મારી શક્તિનો પરિચય થયો નથી! ત્યાં જ પેલી સેવાનિષ્ઠ સ્ત્રીનો અવાજ સંભાળાય છે, “ હે બેટા, તું તારી શક્તિ બાબતે વધારે વિચાર કરીશ મા ! હું કાંઈ જંગલની કાગડી કે બંગલી નથી કે ભસ્મ થઈ જઈશ.” આ સાંભળી યુવાન બ્રાહ્મણ ચોંકી ઊઠે છે – આ સ્ત્રીને તે પક્ષીની વાત કઈ રીતે જાણી ?!!! તે યુવાન આ જાણવાની જિજ્ઞાશા સાથે વાટ જોવા લાગ્યો. થોડીવારમાં તે સેવાભાવી ગૃહિણી સ્નેહ સાથે યુવાન બ્રાહ્મણ માટે ભિક્ષા લઈ દરવાજે આવે છે. યુવાને જ્યારે આ જંગલમાં ઘટેલ ઘટના બાબતે સ્ત્રીને પુછ્યું ત્યારે તેમણે કહ્યું કે તેણે કોઈ તપસ્યાને બળે આ જાણ્યું નથી પરંતુ પૂર્ણ અને હર્ષ સાથે પોતાનો ગૃહિણી ધર્મ નિભાવી રહી છે તેને કારણે તે આપોઆપ પ્રબુધ્ધ બની ગઈ છે અને તેની સામે બધું જ સ્વયંભૂ ઉજાગર થઈ જાય છે. યુવાન બ્રાહ્મણ વધારે જિજ્ઞાશાથી સ્ત્રીને પ્રશ્નો કરે છે ત્યારે તે સ્ત્રીએ યુવાન બ્રાહ્મણને મિથિલા નગરી જઈ ધર્મ-વ્યાધ પાસે તેની જિજ્ઞાશા પૂર્ણ કરવા માટે જણાવ્યું અને કહ્યું કે તે ઘર્માભિમુખ ક્સાઈ તારા બધાં જ પ્રશ્નોના ઉત્તરો આપશે તદુપરાંત સાચા બ્રાહ્મણના લક્ષણો બાબતે પણ તને જ્ઞાન આપશે.